CELEX: 62011CB0227
Language: mt
Date: 2012-01-19 00:00:00
Title: Kawża C-227/11: Digriet tal-Qorti tal-Ġustizzja (Is-Sitt Awla) tad- 19 ta’ Jannar 2012 (talba għal deċiżjoni preliminari mressqa mir-Rechtbank Haarlem — il-Pajjiżi l-Baxxi) — DHL Danzas Air & Ocean (Netherlands) BV vs Inspecteur van de Belastingdienst/Douane West, kantoor Hoofddorp Saturnusstraat (Artikolu 104(3) tar-Regoli tal-Proċedura — Tariffa Doganali Komuni — Intestaturi tat-tariffa — Analizzaturi ta’ netwerk — Klassifikazzjoni — Valur legali ta’ opinjoni ta’ klassifikazzjoni tal-Organizzazzjoni Dinjija tad-Dwana)

28.4.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 126/3
            
         Digriet tal-Qorti tal-Ġustizzja (Is-Sitt Awla) tad-19 ta’ Jannar 2012 (talba għal deċiżjoni preliminari mressqa mir-Rechtbank Haarlem — il-Pajjiżi l-Baxxi) — DHL Danzas Air & Ocean (Netherlands) BV vs Inspecteur van de Belastingdienst/Douane West, kantoor Hoofddorp Saturnusstraat
   (Kawża C-227/11) (1)
   
   (Artikolu 104(3) tar-Regoli tal-Proċedura - Tariffa Doganali Komuni - Intestaturi tat-tariffa - Analizzaturi ta’ netwerk - Klassifikazzjoni - Valur legali ta’ opinjoni ta’ klassifikazzjoni tal-Organizzazzjoni Dinjija tad-Dwana)
   2012/C 126/05
   Lingwa tal-kawża: l-Olandiż
   
      Qorti tar-rinviju
   
   Rechtbank Haarlem
   
      Partijiet fil-kawża prinċipali
   
   
      Rikorrenti: DHL Danzas Air & Ocean (Netherlands) BV
   
      Konvenut: Inspecteur van de Belastingdienst/Douane West, kantoor Hoofddorp Saturnusstraat
   
      Suġġett
   
   Talba għal deċiżjoni preliminari — Rechtbank Haarlem — Validità tar-Regolament tal-Kummissjoni (KE) Nru 129/2005, tal-20 ta’ Jannar 2005, dwar il-klassifikazzjoni ta’ ċerti oġġetti fin-Nomenklatura Magħquda u li jemenda r-Regolament (KE) Nru 955/98 (ĠU 2008 L 348M, p. 49) — Analizzaturi ta’ netwerk
   
      Dispożittiv
   
   In-Nomenklatura Magħquda fl-Anness I tar-Regolament tal-Kunsill (KEE) Nru 2658/87, tat-23 ta’ Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana, kif emendat, permezz tar-Regolament tal-Kummissjoni (KE) Nru 1810/2004, tas-7 ta’ Settembru 2004, u permezz tar-Regolament tal-Kummissjoni (KE) Nru 1719/2005, tas-27 ta’ Ottubru 2005, rispettivament, għandha tiġi interpretata fis-sens li l-analizzaturi tan-netwerk bħal dawk inkwistjoni fil-kawża prinċipali jistgħu jiġu kklassifikati fis-subintestatura 9030 40 90 tan-Nomenklatura Magħquda, kif emendata bir-Regolament Nru 1810/2004, jew fis-subintestatura 9030 40 00 tan-Nomenklatura Magħquda, kif emendata bir-Regolament Nru 1719/2005, skont id-data tal- importazzjoni tagħhom, sakemm dawn l-apparati għandhom l-istess għan li jħaddmu miżuri jew kontrolli ta’ kwantitajiet elettriċi, fatt li hija qorti nazzjonali li għandha tiddetermina. Alternattivament, dawn l-apparati għandhom jiġu kklassifikati fis-subintestatura 9031 80 39 tan-Nomenklatura Magħquda, kif emendata bir-Regolament Nru 1810/2004, jew fis-subintestatura 9031 80 38 tan-Nomenklatura Magħquda, kif emendata mir-Regolament Nru 1719/2005, skont id-data tal-importazzjoni tagħhom.
   
      (1)  ĠU C 226, 30.07.2011.